google/wiki40b huggingface dataset:
Zázrivská brázda

Vymedzenie

Brázda zaberá juhovýchodnú časť podcelku, no rovnako tak celej Kysuckej vrchoviny. Zo severu aj východu brázdu obklopuje podcelok Kysucké bradlá, južný okraj vymedzuje Krivánska Malá Fatra s časťami Osnica a Rozsutce. Západná časť brázdy zaberá hornú časť Terchovskej doliny (cca po osadu Biely Potok), kde susedí s Varínskym podolím, podcelkom Žilinskej kotliny. V západnej časti brázdy leží Terchová, ktorá je súčasťou okresu Žilina, strednú a východnú časť zaberá Zázrivá, patriaca do okresu Dolný Kubín. Územie západne od sedla Rovná hora odvodňuje Biely potok do Varínky, východnú časť riečka Zázrivka do Oravy.

Chránené územia

Celá Zázrivská brázda patrí do ochranného pásma Národného parku Malá Fatra, osobitne chráneným územím je prírodná pamiatka Bôrická mláka.

Turizmus

Územie je v tieni atraktívnej Krivánskej Malej Fatry a Kubínskej hole a tvorí do značnej miery zázemie Malej Fatry. V oblasti sú mnohé chaty a ubytovne, čím vytvárajú ideálne východiská na zimnú i letnú turistiku.
Josef Vašíček

Klubový hokej

Josef Vašíček bol útočník. Bol 193 cm vysoký a vážil 91 kg (údaj z roku 2005). Počas lockoutu v NHL v sezóne 2004/05 hral za HC Slavia Praha v českej hokejovej extralige. V sezóne 2005/06 hral za Carolina Hurricanes. V sezóne 2007/2008 hral za New York Islanders. Nosil dres číslo 63. Od sezóny 2008/2009 hral v KHL za klub Lokomotiv Jaroslavľ. V sezóne 2010/2011 vyhral kanadské bodovanie play-off KHL.
15. decembra 2011 bol uvedený do Siene slávy českého hokeja.
V roku 2012 bola po ňom pomenovaná ulica v pražských Dolních Chabrech.

Reprezentácia

Reprezentoval Česko na majstrovstvách sveta v roku 2005. Vo finále proti Kanade spečatil zisk titulu gólom cez celé klzisko do prázdnej brány v poslednej minúte.
Volkswagen Corrado

Opis

Vozidlo malo 3-dverovú štvormiestnu karosériu typu hatchback. Bol postavený na základe Volkswagenu Golf II. Od roku 1990 sa predával aj v USA. Predávali sa aj špeciálne verzie. V Nemecku edícia Jet, vo Veľkej Británii edícia Champaign a v Taliansku Estoril.
Vozidlo malo pohon predných kolies a v ponuke iba benzínové motory. Motory sa spájali s 5-stupňovou prevodovkou umiestnenou naprieč. Podvozok bol bezrámový, predná náprava bola nezávisle zavesená na priečnych ramenách a vzperách McPherson a zadná na vlečných ramenách odpružených vinutými pružinami a teleskopickými tlmičmi. Vpredu aj vzadu bol skrutný stabilizátor. Vozidlo bolo vybavené posilňovačom a antiblokovacím systémom Bosch ABS. Brzdy boli vpredu aj vzadu kotúčové.

Varianty

Volkswagen Corrado bol zavedený koncom roku 1988 (tri roky pred ukončením výroby modelu Scirocco). Všetky Volkswageny Corrado mali predný náhon a benzínové motory. Debutoval s dvomi motormi v ponuke: 1,8-litrovým 16-ventilovým radovým štvorvalcom s výkonom 101 kW/137 koní ako základný model (dostupný len v Európe) a turbokompresorom prepĺňaný 1,8-litrový 8-ventilový radový štvorvalec označovaný ako G60, ktorý poskytoval výkon 118 kW/160 koní. G60 nesie názov po špirálovom turbokompresore G-Lader, ktorým je motor vybavený a interiér nesie označenia "G".
Externalita

Externalita alebo externý efekt je v ekonómii vonkajší účinok (efekt) rozhodnutia či existencie či činnosti úmyselne či neúmyselne prenesený z daného ekonomického subjektu na iný subjekt alebo okolie, resp. z iných subjektov alebo okolia na daný ekonomický subjekt. Inými slovami je to presun nákladov/ prínosov výroby či spotreby na iných.
Vzniká, keď ekonomický subjekt úmyselne alebo neúmyselne čiastočne alebo vôbec neplatí za (nekompenzuje) faktory, ktoré používa (napríklad na výrobu), alebo keď naopak jeho činnosť je príčinou bezplatného uspokojovania potrieb iných subjektov (pracovníkov, iných ekonomických subjektov, prírody, obce…).
Je to prejav nedokonalosti trhu. Pojem je predmetom rozsiahlych štúdií v ekonómii.

ceny

Trend je normalizovať náklady externalít tak, aby ceny odrážali spoločenské náklady alebo vzácnosť zdrojov. Oceňovanie na základe úplných spoločenských nákladov je kľúčovým prvkom efektívneho a trvale únosného dopravného systému.

dane a poplatky

Cieľom obmedzení nie je, ani nie je možné efektívne úplne minimalizovať externality. Mohlo by to napr. viesť k zrušeniu cestnej dopravy a podstanému obmedzeniu železničnej či leteckej dopravy.
Krásny je svet

I. dejstvo

Kráľ posiela svojho syna Georga do Tirolska, aby sa tam oženil s Elisabethou, neterou vojvodkyne Márie Brannkenhorst. Goerg tam cestuje inkognito so svojím adjutantom grófom Saschom Karlowitz. Cestou v horách stretne mladé dievča, ktoré sa mu zapáči, pričom netuší že ide práve o Elisabeth. Pozve ju na nasledujúci deň na túru.

II. dejstvo

Počas turistickej vychádzky dorazia do chaty, kde počúvajú rádio. Vysielanie je náhle prerušené a zahlásia že sa hľadá nezvestná Elisabetha, ktorá bola naposledy videná s "nejakým horským sprievodcom". Na základe tejto správy Georg pochopí s kým že sa do hôr vybral so svojou nastávajúcou. Vzájomne si vyznajú lásku, Georg však Elisabethe zatiaľ neodhalí svoju totožnosť. Príde však búrka a lavína a preto uviaznu na chate.

III. dejstvo

V hale hotela Des Alpes už netrpezlivo čakajú pozvaní hostia a šíria sa klebety, že Elisabetha zažila nejaké pikantné dobrodružstvo v horách. Georga s Elisabethou sú privezené letecky z hôr a na všeobecné prekvapenie sa objavujú spoločne. Nič netušiaca Elisabetha vyhlasuje, že si princa nevezme, lebo sa v horách zaľúbila do horského vodcu. Georg konečne odkrýva svoju skutočnú totožnosť a mladému páru už nič nestojí v ceste...
Petosse

Poloha

Obec má rozlohu 15,9 km². Najvyšší bod je položený 58 m n. m. a najnižší bod 20 m n. m.

Obyvateľstvo

Počet obyvateľov obce je 586 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Angely

Poloha

Obec má rozlohu 8,62 km². Najvyšší bod je položený 262 m n. m. a najnižší bod 192 m n. m.

Obyvateľstvo

Počet obyvateľov obce je 135 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Underworld (skupina)

História

Hyde a Smith začínali začiatkom 80. rokov v projekte The Screen Gemz, ovplyvnený tvorbou skupiny Kraftwerk a reggae. V roku 1983 založili novú skupinu Freur, ktorú v roku 1986 premenovali na Underworld. Ako Underworld vydali dva synthpopové albumy Underneath the Radar a Change the Weather, ktoré nezaznamenali veľký úspech. Toto obdobie je označované ako "Underworld Mk1". Zlom v ich tvorbe nastal po prijatí mladého techno DJa Darrena Emersona. V tvorbe skupiny začínajú prevladať tanečné rytmy a zvuk ich nahrávok smeruje hlavne do klubov a na tanečné párty. Toto obdobie je označované ako "Underworld Mk2". Po troch úspešných albumoch Emerson skupinu opúšťa, aby sa mohol viac venovať kariére DJa a svojmu vydavateťstvu Underwater Records. Underworld pokračujú ďalej vo dvojici, ku ktorej sa počas koncertov pripája DJ Darren Price. Dňa 7. júna 2010, Underworld ohnlásili detaily svojho ôsmeho štúdiového albumu, Barking, ktorý bol vydaný dňa 13. septembra 2010 v Spojenom kráľovstve. Album obsahuje spolupráce s nemeckým trance producentom Paulom van Dykom and britskými house interpretmi Markom Knightom a D. Ramirezom.
Underworld sa stali známi hlavne svojími živými vystúpeniami, ktoré sú pokladané za to najlepšie v rámci elektronickej hudby.
Usclas-du-Bosc

Poloha

Obec má rozlohu 4,51 km². Najvyšší bod je položený 445 m n. m. a najnižší bod 160 m n. m.

Obyvateľstvo

Počet obyvateľov obce je 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viocourt

Poloha

Obec má rozlohu 4,75 km². Najvyšší bod je položený 415 m n. m. a najnižší bod 302 m n. m.

Obyvateľstvo

Počet obyvateľov obce je 148 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kýčerská hornatina

Polohopis

Podcelok leží v najsevernejšej časti Bielych Karpát a západným okrajom lemuje slovensko-českú štátnu hranicu. V rámci pohoria susedí na juhu s podcelkom Kobylináč, na východe oddeľuje Púchovská dolina s riečkou Biela voda Javorníky a ich podcelky Nízke a Vysoké Javorníky.
Saint-Maurice-en-Gourgois

Poloha

Obec má rozlohu 31,83 km². Najvyšší bod je položený 816 m n. m. a najnižší bod 422 m n. m.

Obyvateľstvo

Počet obyvateľov obce je 1 713 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lleida

Lleida je mesto v západnej časti autonómnej oblasti Katalánsko na severovýchode Španielska, centrum rovnomennej provincie. V roku 2017 tu žilo 137 327 obyvateľov.

Doprava

Mestom prechádza diaľnica A2 spájajúca Barcelonu a Zaragozu. S Madridom je spojená rýchlovlakom nesúcim označenie AVE. Trasu dlhú približne 450 km prekoná vlak za menej ako 3 hodiny. V roku 2008 bola trasa vlaku predĺžená až do Barcelony. Ďalšie, klasické, trate spájajú mesto so Zaragozou, Tarragonou, Manresou a s mestečkom La Pobla de Segur, prevádzkované spoločnosťou Ferrocarrils de la Generalitat de Catalunya (FGC).
Voľný mandát

Voľný mandát alebo zriedkavejšie slobodný mandát je mandát (splnomocnenie voleného/delegovaného predstaviteľa), ktorý je neodvolateľný voličmi (resp. osobami, ktoré naňho delegovali) počas volebného obdobia
Volený zástupca s voľným mandátom koná samostatne "podľa svojho svedomia a presvedčenia". To znamená, že nie je viazaný akýmikoľvek príkazmi, či už od voličov alebo straníckej centrály.
Samospráva

Samospráva je spôsob riadenia určitého celku, keď daný subjekt o aspoň niektorých svojich záležitostiach rozhoduje sám autonómnym spôsobom, teda „spravuje sa sám“. Opakom samosprávy je výkon správy (rozhodovanie o určitých záležitostiach) iným, vonkajším subjektom. Výhodou samosprávy je, že je bližšie spravovanému subjektu než vonkajšie a centrálne riadenie, a preto by mala byť pri zabezpečovaní lokálnych či záujmovo vymedzených záležitostiach efektívnejšia a lacnejšia.
Turkménske národné futsalové družstvo žien

Vrcholné podujatia

Turkménske družstvo sa predstavilo na jednom turnaji Ázijských halových hier, v roku 2017, keď hry hostilo práve Turkménsko. Po troch prehrách v základnej skupine nepostúpilo do play-off.
Družstvo sa zúčastnilo aj jedného turnaja majstrovstiev Ázie. Na turnaji v roku 2018, organizovaným Thajskom, prehralo oba zápasy základnej skupiny a do štvrťfinálových zápasov play-off nepostúpilo.
Montalembert (Deux-Sèvres)

Poloha

Obec má rozlohu 11,8 km². Najvyšší bod je položený 187 m n. m. a najnižší bod 118 m n. m.

Obyvateľstvo

Počet obyvateľov obce je 278 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Créquy

Poloha

Obec má rozlohu 20,4 km². Najvyšší bod je položený 190 m n. m. a najnižší bod 75 m n. m.

Obyvateľstvo

Počet obyvateľov obce je 500 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
WordPress

Dejiny

Myšlienka vytvoriť WordPress vznikla začiatkom roku 2003. Matt Mullenweg a Mike Little ho vyvinuli ako nástupcu platformy b2/cafe. V marci 2003 zaregistroval Matt doménu wordpress.org. Prvá verzia WordPress 0.7 vyšla 27. mája 2003 a v januári 2004 sa dopracovala na verziu 1.0.
Rok 2005 bol pre WordPress zlomový. Verzia WordPress 1.5, ktorá priniesla grafické témy, editáciu statických stránok a moderáciu, zaznamenala vyše 900 000 stiahnutí. Následne bola založená spoločnosť Automattic, Inc. a v marci 2006 zaregistrovaná ochranná známka WordPress. Koncom roka 2005 bola spustená aj bezplatná hostingová služba WordPress.com.

Slovenský WordPress

Autor úplne prvého prekladu do slovenčiny nám nie je známy. Slovenský preklad WordPress ponúkal na stiahnutie Meneldur na dnes už neexistujúcej stránke priestor.podklenbou.sk do leta 2007.
Niesom prebral po Meneldurovi preklad Wordpresu od verzie 2.2 v auguste 2007 a pracoval na ňom do decembra 2008. Po vzájomnej spolupráci pri preklade WordPress modulov v roku 2008 pripravil preklad WordPress 2.7 Savione.
V septembri 2007 bolo spustené diskusné fórum o webe a internetových technológiách na adrese www.techforum.sk, ktorého najaktívnejšou časťou bola a aj naďalej je téma Podpora pre WordPress.
Okrem aktívnej práci na preklade samotného WordPress, začali vďaka Techforum.sk vznikať aj preklady rôznych WordPress modulov, čím slovenská WordPress komunita nabrala nový spád. Ten sa spečatil v januári 2009 rozhodnutím autorov slovenského prekladu vytvoriť samostatnú slovenskú webstránku špecializovanú iba na WordPress.
Po úspešných rokovaniach s WordPress Deutschland bola doména WordPress.sk presunutá do slovenských rúk a 16. januára 2009 bol spustený portál WordPress Slovensko pre všetkých používateľov WordPress v slovenčine.
Na Slovensku má WordPress podiel na trhu 5,12% (15. júl 2018).
Teeth (pieseň)

Recenzie

Pieseň "Teeth" má veľmi zmiešané recenzie. Niektorí ju označujú ako jednu z najhorších piesní albumu, iní ju považujú za originálnu. Michael Hubbard označil pieseň za najväčšie prekvapenie albumu a tiež poznamenal, že je to "dobrá pieseň na tanec". Negatívne hodnotenie dostala od Nicka Hymana, ktorý povedal, že je to najhoršia pieseň albumu. Jamie Gill opísal pieseň ako jednu z najexcentrickejších.
Laître-sous-Amance

Poloha

Obec má rozlohu 5,11 km². Najvyšší bod je položený 314 m n. m. a najnižší bod 211 m n. m.

Obyvateľstvo

Počet obyvateľov obce je 367 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uncanny valley

Uncanny valley vo filmoch

Hoci pôvodne vychádzal z informácií zozbieraných počas pokusov aplikovaných len na robotiku, princíp platí aj pre postavy vytvorené počítačovou animáciou CGI. Kritik amerických filmov Roger Ebert aplikoval domnienku uncanny valley na použitie mejkupu a oblečenia humanoidných stvorení vo filmoch.
Uncanny valley bol považovaný za dôvod ťažkostí a problémov pri výrobe počítačom animovaných postáv. Kritici počítačom animovaných filmov niekedy použivajú uncanny valley pri vysvetľovaní ich odporu voči niektorým filmom. Toto nás privádza k záveru, že ak chceme vyvolať pozitívne emocionálne reakcie v ľuďoch/publiku, je často lepšie zakomponovať menej ľudských charakteristík postavám, aby sme predišli efektu uncanny valley. Kritici sa dohadujú, že tu nie je žiadny dôkaz v animácií alebo pri tvorbe filmu, že uncanny valley existuje. Aj keď filmové efekty sa postupne vyvinuli do fázy, kedy sú ľudia realisticky digitálne stvárňovaní a bez vyvolávania akýchkoľvek negatívnych emócií u divákov. Prívrženci tejto myšlienky tvrdia, že doteraz nemuseli producenti čeliť efektu uncanny valley (filmy od roku 1970 do 2000). (pozn. V roku 2001 vyšiel film Final Fantasy: Esencia Života, ktorý pohorel a bol fiaskom, ako sa väčšina ľudí domnieva, práve vďaka efektu uncanny valley.)
Existujú domnienky, že príklad výskytu uncanny valley bolo vidno v roku 2004, v 2 CG-animovaných filmoch, Rodinka úžasných a Polárny expres. Veľa kritikov preferovalo úmyselne štylizovaný vzhľad postáv v Rodinke Úžasných pred ľudsky vyzerajúcimi postavami v Polárnom exprese (ktoré boli opisované mnohými kritikmi ako „znepokojujúce“).

Uncanny valley v počítačových hrách

Uncanny valley sa prejavuje aj v počítačových hrách a má celkom závažné dopady na ich „úspešnosť“ či „neúspešnosť“ u hráčov.
Sainte-Enimie (obec)

Poloha

Obec má rozlohu 87,34 km². Najvyšší bod je položený 1 096 m n. m. a najnižší bod 444 m n. m.

Obyvateľstvo

Počet obyvateľov obce je 526 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná stanica Štrbské Pleso

Dejiny

Prvá ozubnicová železnica bola medzi Tatranskou Štrbou a Štrbským Plesom dokončená v roku 1896. Pre verejnosť bola otvorená 28. júla 1896. Úsek dlhý 4,74 km trval parnej zubačke 37 minút. Tento spôsob dopravy bol prevádzkovaný do roku 1933 kedy bol pre neefektívnosť nahradený autobusovou dopravou. Obnovená zubačka s elektrickou trakciou premáva od 12. februára 1970.
Vlaky severokórejských vodcov

Od založenia štátu boli prví dvaja Severokórejskí vodcovia - Kim Il-song a jeho syn Kim Čong-il - známi tým, že používajú súkromné opancierované vlaky ako svoju preferovanú metódu domáceho a medzinárodného cestovania.

Minulosť

Vlaky boli historicky používané mnohými svetovými vodcami, ale predovšetkým vojenskými vodcami, vzhľadom na ich vysokú rýchlosť, bezpečnosť a schopnosť ubytovať sa, rozsiahlych kancelárskych a osobných zariadení na jednom mobilnom mieste.
Kim Il-song používal vlak počas kórejskej vojny ako svoje sídlo a v používaní pokračoval aj po ukončení konfliktu z rokov 1950-1953 ktorý bol ukončený iba dohodou o prímerí. Bolo vyrobených šesť vlakových súprav.
U Kim Čong-ila bolo uprednostňovanie železničnej dopravy spôsobené jeho strachom z lietania. Kim používala vlaky, keď navštívil vojenské jednotky a továrne alebo cestoval do zahraničia. Tieto súkromné vlaky aj v súčasnosti obsluhujú sieť 19 staníc v Severnej Kórei vrátane niektorých podzemných palácov prístupných len po železnici.

Cesty mimo severnej Kórei

Najdlhšia vlaková cesta Kim Il-song sa uskutočnila v roku 1984, keď navštívil takmer každú socialistickú krajinu vo východnej Európe. Trať vlaku viedla cez územie Číny cez Sovietsky zväz so zastávkami v Poľsku, východnom Nemecku, Československu, Maďarsku, Juhoslávii, Bulharsku a v Rumunsku. Keďže veľká časť cesty viedla cez Sovietsky zväz, druhý vlak viezol podvozky (kolesá a nápravy) potrebné pre širokorozchodnú železnicu.
V apríli 2010 svedkovia v Číne odvodili neohlásenú návštevu Kima v Číne na základe pozorovania jeho vlaku v čínskom pohraničnom meste Dandong, ale čoskoro sa dozvedeli, že predmetný vlak bol len pravidelný nákladný vlak a Kim zostal v Severnej Kórei.
V auguste 2011 Kim Čong-il navštívil mesto Ulan-Ude v Rusku, približne 4500 kilometrov (2,800 mi) vlakom z Pchjongjangu. V Ulan-Ude sa stretol s vtedajším ruským prezidentom Dmitrijom Medvedevom. 
V marci 2018 bol v Pekingu videný vlak rodiny Kim, ktorý spolu so zvýšenou bezpečnosťou okolo domu čínskej vlády viedol k špekuláciám, že buď Kim Čong-un, alebo jeho sestra Kim Jo-čong pricestoval na navštevujú Čínu. Toto by znamenalo, že vodca Severnej Kórey Kim Čong-un prvýkrát opustil krajinu od nadobudnutia moci v roku 2011. Tato správa sa nakoniec potvrdila, Kim Čong-un sa počas svojej trojdňovej návštevy Číny stretol s prezidentom Si Ťin-pchingom ktorého pozval na návštevu KĽDR.
24. apríla 2019 Dorazil severokórejsky vodca do Ruska. Vo Vladivostoku sa zúčastni summitu s ruským prezidentom Vladimirom Putinom. Spolu s ním pricestovali: minister zahraničných vecí Ri Jong-ho, skúsená jadrová vyjednávačka Čche Son-hui, šéf Kimovho štábu Kim Čchang-son a vodcova sestra Kim Jo-džong.
Operácia (výroba)

Operácia je časť technologického procesu vykonávaná bez prerušenia na jednom pracovisku jedným pracovníkom (alebo jednou skupinou pracovníkov) na danom pracovnom predmete (súčiastke).
V rovnakom význame je operácia aj časť písomnej dokumentácie (výrobný postup) - návodu na výrobu predmetu.

Operácia vo výrobnom postupe

Výrobný postup sa člení na jednotlivé operácie. Operácie sa ďalej členia na úseky. Pre operáciu je predpísaný výrobný čas. Operácie sa uvádzajú v poradí v akom za sebou skutočne nasledujú. Pre každú operáciu je uvedené jej číslo a dielňa, alebo pracovisko, na ktorom sa bude vykonávať. Ďalej sú uvedené špeciálne výrobné pomôcky.
Puyravault (Charente-Maritime)

Poloha

Obec má rozlohu 13,68 km². Najvyšší bod je položený 41 m n. m. a najnižší bod 12 m n. m.

Obyvateľstvo

Počet obyvateľov obce je 601 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Guern

Poloha

Obec má rozlohu 47,01 km². Najvyšší bod je položený 188 m n. m. a najnižší bod 67 m n. m.

Obyvateľstvo

Počet obyvateľov obce je 1 448 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tancujúci dom

Tancujúci dom sa nachádza v Prahe, vytvoril ho americký architekt Frank Gehry spolu s českým architektom Vladom Milunićom. Stojí na nároží Jiráskovho námestia a Rašinovského nábrežia. Je príkladom dekonštruktívnej architektúry.

Filozofia

Ústredným motívom celého domu sú dve nárožné veže formované do prvoplánového súsošia Ginger a Freda (pomenovaných podľa tanečného páru Freda Astaira a Ginger Rogersovej) razantne vystupujúcich z uličnej fronty a tancujúcich na chodníku, čo mnohých irituje, predovšetkým pre mohutné nohy Ginger, ktoré zreteľne sťažujú prechod okolo domu. Dve základné súčasti projektu sú sklenená veža a betónová fasáda. Sklenená veža bola prefabrikovaná, vyrábaná v Taliansku a dodávaná na miesto v jednotlivých dieloch. Železobetónová panelová fasáda bola vyrábaná na základe počítačového modelu, pričom tesári zhotovovali formy ručne pre prefabrikáciu modelov.

Geometria

Obidve veže sú vlastne zdeformované dva valce. Fred je mužská postava z betónu a hore ma širší priemer. Ginger je ženská postava zo skla a oceli, je širšia dole, dramaticky sa zužuje v páse a je nesená naklonenými nohami, akoby sa opierala o mužskú figúru. Vertikálne oceľové T-profily sklenenej veže sú dvakrát zakrivené a súčasne skrútené, pričom žiadne dva panely nie sú rovnaké. Avšak na prvý pohľad veľmi zložitá konštrukcia je redukovaná na niekoľko základných prvkov.

Konštrukcia

Základy domu tvoria pilóty alebo mikropilóty vŕtané do skalného podložia. Obvodové steny a základová doska sú navrhované tak, aby odolávali aj tlaku spodnej vody, keďže dom sa nachádza v blízkosti Vltavy. Nosný skelet stavby je z monolitického betónu, zatiaľ čo zložitejšie tvary sú z prefabrikovaných materiálov formovaných na mieru. Stĺpy oboch sklenených veží sa spájajú na úrovni 1. nadzemného podlažia a spoločne stúpajú pozdĺž obvodu podlaží. Týchto päť párov zakrivených a naklonených stĺpov výšky 7 metrov, je umiestnených v rôznych rovinách. Je pozoruhodné že „vnútorné“ nohy každého stĺpu majú čisto estetickú funkciu, nemajú žiadnu statickú funkciu.

Fasáda

Najväčším prvkom fasády je zvlnená stena, v priebehu stavby sa jej hovorilo Vlna. Fasáda Ginger sa skladá z dvoch vrstiev. Vonkajšia vrstva z pozinkovanej oceli má funkciu opláštenia. Každy kus skla ma hrúbku 10 mm, je jedinečne zakrivený a tvar je pripevnený ku vnútornému rámu konštrukcie. Vnútorná vrstva je izolačná, je tvorená zasklenou rámovou konštrukciou. Fasáda smerom k nábrežiu má rozhádzané okná tak, aby niesli zvonku dojem obrazových rámov a navyše vyššia vrstva štukovej omietky vytvára vlnité línie, smerujúce horizontálne k vežiam.

Dispozícia

Dispozícia veží je v každom zo šiestich podlaží využívaná pre administratívne účely. V posledných dvoch podlažiach Ginger je reštaurácia a na streche Freda je terasa s panoramatickým výhľadom na celú Prahu. Komunikačné jadro v tvare písmena L je umiestnené v strede dispozície, čo umožnuje využitie fasády v plnej miere. Vnútorné priestory sú využívané ako veľkoplošné kancelárie s panoramatickým výhľadom, zarámovaným jednotlivými oknami.
Turkménsky manat

Turkménsky manat je zákonné platidlo Turkménska. Manat sa používa aj v Azerbajdžane (v de facto nezávislom Náhornom Karabachu sa používa arménsky dram).
Manat pochádza z ruského slova монета. V azerbajdžančine a turkménčine sa bežne používalo na označenie ruského rubľa. Obidve krajiny boli v minulosti súčasťou ZSSR.

Vývoj meny

Manat nahradil ruský rubeľ 1. novembra 1993, a mal skratku TMM. Z rubľov vychádzal kurz 1 rubeľ = 500 manatov. 1. januára 2009 sa uskutočnila reforma a v rámci nej devalvácia meny v pomere 5 000 pôvodných manatov = 1 nový manat a ISO 4217 kód sa zmenil z TMM na TMT. Starý manat zostal platný do konca roku 2009, bol priebežne sťahovaný, a od 1. januára 2010 stratil status zákonného platidla.

Mince a bankovky

Bankovky sú vydané v hodnotách "1", "5", "10", "20", "50" a "100" manatov. Mince sú vydané v hodnotách "5", "10", "20" a "50" tenge.
Cabanac-Cazaux

Poloha

Obec má rozlohu 3,81 km². Najvyšší bod je položený 788 m n. m. a najnižší bod 380 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ydes

Poloha

Obec má rozlohu 17,36 km². Najvyšší bod je položený 665 m n. m. a najnižší bod 390 m n. m.

Obyvateľstvo

Počet obyvateľov obce je 1 854 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Niederbruck

Poloha

Obec má rozlohu 3,78 km². Najvyšší bod je položený 950 m n. m. a najnižší bod 420 m n. m.

Obyvateľstvo

Počet obyvateľov obce je 454 (2009).
Nasledujúci graf zobrazuje vývoj počtu obyvateľov v obci.
Zdroje: INSEE